CELEX: 32008D0159
Language: sk
Date: 2008-02-22 00:00:00
Title: 2008/159/ES: Rozhodnutie Komisie z  22. februára 2008 , ktorým sa mení a dopĺňa rozhodnutie 2007/683/ES, ktorým sa schvaľuje plán eradikácie klasického moru ošípaných u diviačej zveri v niektorých oblastiach Maďarska [oznámené pod číslom K(2008) 675]

26.2.2008   
            
            
               SK
            
            
               Úradný vestník Európskej únie
            
            
               L 51/21
            
         
      ROZHODNUTIE KOMISIE
   
   z 22. februára 2008,
   ktorým sa mení a dopĺňa rozhodnutie 2007/683/ES, ktorým sa schvaľuje plán eradikácie klasického moru ošípaných u diviačej zveri v niektorých oblastiach Maďarska
   [oznámené pod číslom K(2008) 675]
   (Iba maďarské znenie je autentické)
   (2008/159/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej článok 16 ods. 1,
   keďže:
   
               (1)
            
            
               Rozhodnutie Komisie 2007/683/ES (2) sa prijalo ako jedno z opatrení na boj proti klasickému moru ošípaných.
            
         
               (2)
            
            
               Slovensko informovalo Komisiu o najnovšom vývoji tejto nákazy u diviačej zveri v niektorých oblastiach hraničiacich s Maďarskom.
            
         
               (3)
            
            
               Maďarsko informovalo Komisiu, že vzhľadom na epidemiologickú situáciu treba opatrenia ustanovené v pláne na ozdravenie od klasického moru ošípaných u diviačej zveri rozšíriť na niektoré oblasti župy Pest v Maďarsku.
            
         
               (4)
            
            
               Rozhodnutie 2007/683/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2007/683/ES sa nahrádza znením prílohy k tomuto rozhodnutiu.
   Článok 2
   Toto rozhodnutie je určené Maďarskej republike.
   
      V Bruseli 22. februára 2008
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 316, 1.12.2001, s. 5. Smernica naposledy zmenená a doplnená rozhodnutím Komisie 2007/729/ES (Ú. v. EÚ L 294, 13.11.2007, s. 26).
   
      (2)  Ú. v. EÚ L 281, 25.10.2007, s. 27.
   
      PRÍLOHA
      
         
            „PRÍLOHA
            Oblasti, kde sa má uplatňovať plán na ozdravenie od klasického moru ošípaných u diviačej zveri:
            Územie župy Nógrád a územie župy Pest, ktoré sa nachádza severne a východne od rieky Dunaj, južne od hranice so Slovenskom, západne od hraníc so župou Nógrád a severne od diaľnice E 71.“